
Еуразиялық экономикалық комиссия мен Марокко Корольдігінің Үкіметі арасындағы ынтымақтастық туралы меморандумның жобасы туралы

1. Еуразиялық экономикалық комиссия мен Марокко Корольдігінің Үкіметі арасындағы ынтымақтастық туралы меморандумның жобасы (қоса беріліп отыр) мақұлдансын.
Еуразиялық экономикалық комиссияның Интеграция және макроэкономика жөніндегі Алқа мүшесі (Министр) Т.Д. Валоваяға қол қою туралы келіссөздер барысында қоса беріліп отырған жобаға қағидаттық сипаты жоқ өзгерістер енгізуге рұқсат бере отырып, көрсетілген Меморандумға қол қою тапсырылсын.  
2. Осы Өкім қабылданған күнінен бастап күшіне енеді.


Еуразиялық экономикалық комиссия 
                Алқасының Төрағасы                                                       Т. Саркисян










Жоба

Еуразиялық экономикалық комиссия мен Марокко 
Корольдігінің Үкіметі арасындағы ынтымақтастық туралы 
МЕМОРАНДУМ


Бұдан әрі Тараптар деп аталатын Еуразиялық экономикалық комиссия мен Марокко Корольдігінің Үкіметі,
теңдік,  ашықтық, тату көршілік және өзара құрмет қағидаттарын негізге ала отырып,
өзара тиімді экономикалық ынтымақтастықты қамтамасыз ету және Еуразиялық экономикалық одаққа мүше мемлекеттер мен Марокко Корольдігінің арасындағы сауданы кеңейтуге және әртараптандыруға жәрдемдесу мақсатында Тараптардың диалог орнатуға деген ұмтылысын тани отырып, 
халықаралық құқықтың, Біріккен Ұлттар Ұйымы Жарғысының және Дүниежүзілік сауда ұйымының қағидаттарына бейілділікті растай отырып,
2014 жылғы 29 мамырдағы Еуразиялық экономикалық одақ туралы шарттың ережелерін негізге ала отырып, 
төмендегілер туралы өзара түсіністікке келді:

1.Тараптардың осы Меморандумның шеңберіндегі ынтымақтастығының мақсаты өзара сауда мен инвестициялардың көлемін арттыру, сауданы дамытуға және инвестициялар тартуға кедергі келтіретін тосқауылдарды жоюға бағытталған шараларды іске асыру үшін, сондай-ақ өзара мүддені білдіретін бағыттар бойынша барынша тығыз ынтымақтастық үшін Еуразиялық экономикалық одаққа мүше мемлекеттер мен Марокко Корольдігінің арасындағы жан-жақты өзара іс-қимылды дамытуға жәрдемдесу болып табылады.
2.Тараптар өздерінің құзыреттері шеңберінде мынадай бағыттар бойынша ынтымақтастықты жүзеге асыруға ниетті:
өңірлік экономикалық интеграция;
сауда саясаты; 
Еуразиялық экономикалық одаққа мүше мемлекеттер мен Марокко Корольдігіндегі экономикалық дамуды және макроэкономикалық ахуалды талдау;
кедендік реттеу; 
техникалық реттеу;
санитариялық, ветеринариялық-санитариялық және карантиндік фитосанитариялық шараларды қолдану;
қаржы нарықтары;
көлік;
энергетика саясаты; 
агроөнеркәсіптік кешен;
бәсекелестік саясаты және монополияға қарсы реттеу;
өнеркәсіп;
зияткерлік меншік;
тұтынушылар құқықтарын қорғау;
қызметтер көрсету саудасы және инвестициялар;
кәсіпкерлікті дамыту;
ақпараттандыру, ақпараттық-коммуникациялық технологиялар және цифрлы экономика;
мемлекеттік сатып алу;
еңбек миграциясы;
өзара мүддені білдіретін өзге де экономикалық бағыттар.
Еуразиялық экономикалық одаққа мүше мемлекеттер мен Еуразиялық экономикалық комиссияның бірлескен құзыретіне жататын салалардағы ынтымақтастық Еуразиялық экономикалық одақтың мүдделі мүше мемлекеттерімен келісім бойынша жүзеге асырылатын болады.
3.Осы Меморандумды іске асыру мақсатындағы өзара іс-қимыл Тараптардың өкілдерінен қалыптастырылатын Еуразиялық экономикалық комиссия мен Марокко Корольдігінің Үкіметі арасындағы өзара іс-қимыл жөніндегі бірлескен жұмыс тобының (бұдан әрі – жұмыс тобы) шеңберінде жүзеге асырылатын болады. Жұмыс тобының қызметін басқаруды әрқайсысын тиісті Тарап тағайындайтын 2 тең төраға жүзеге асыратын болады.
Жұмыс тобының отырысына Еуразиялық экономикалық одаққа мүше мемлекеттердің мемлекеттік билік органдарының өкілдері шақырылады.
Жұмыс тобының отырыстары қажеттілігіне қарай өткізіледі.
Жұмыс тобының отырыстарын өткізу күні мен орнын, жұмыс тобының құрамын және отырыстардың күн тәртібін жұмыс тобының тең төрағалары бірлесіп айқындайтын болады. Жұмыс тобы отырыстарының нәтижелері тең төрағалар қол қоятын хаттамалармен ресімделетін болады.
Жұмыс тобының отырыстарын өткізуді ұйымдастырушылық және техникалық қамтамасыз етуді қабылдаушы Тарап жүзеге асыратын болады.
4.Тараптар осы Меморандумды іске асыру шеңберінде:
өзара мүддені білдіретін мәселелер бойынша тәжірибе және ақпарат алмасу;
сауда тосқауылдарын анықтау, оларды еңсеру мәселелері бойынша және сауда-экономикалық дауларды реттеу (медиация) мәселелері бойынша тәжірибе алмасу;
экономикалық ынтымақтастықты дамыту бойынша ұсынымдар әзірлеу;
Тараптар өкілдерінің  кездесулерін өткізу;
конференцияларды, форумдарды, жәрмеңкелерді, көрмелерді, консультацияларды және дөңгелек үстелдерді, соның ішінде Еуразиялық экономикалық одаққа мүше мемлекеттер мен Марокко Корольдігінің бизнес-қоғамдастықтары өкілдерінің қатысуымен өткізуді бірлесіп дайындау және ұйымдастыру;
өзара мүддені білдіретін мәселелер бойынша талдамалық материалдар мен баяндамалар дайындау арқылы жүзеге асырылатын болады.
5.Тараптар өз құзыреттерінің шеңберінде ынтымақтастық жоспарлары мен бағдарламаларын әзірлеуі мүмкін.
[bookmark: _GoBack]6.Осы Меморандумда Еуразиялық экономикалық одақтың құқығын құрайтын халықаралық шарттар мен актілерге, сондай-ақ Еуразиялық экономикалық одаққа мүше мемлекеттердің заңнамасына және Марокко Корольдігінің заңнамасына сәйкес қолжетімділігі шектелген ақпаратпен алмасу бағамдалмайды.
7.Тараптар осы Меморандум шеңберінде алынған ақпаратты тек осы Меморандумды іске асыру мақсатында ғана пайдаланатын болады және осы ақпаратты ұсынған Тараптың жазбаша келісімінсіз осы ақпаратты үшінші тарапқа ашпайтын болады. Еуразиялық экономикалық комиссия Марокко Тарапынан алынған ақпаратты соңғысының жазбаша келісімінсіз Еуразиялық экономикалық одаққа мүше мемлекеттерге ұсынады.
8.Осы Меморандумды іске асыруға және қолдануға қатысты мәселелер Тараптардың арасында консультациялар және келіссөздер арқылы шешілетін болады.
9.Осы Меморандум халықаралық шарт болып табылмайды, халықаралық құқықпен реттелетін құқықтар мен міндеттемелерді туындатпайды және Тараптарға қаржылық міндеттемелер жүктемейді.
10.Осы Меморандум қол қойылған күнінен бастап қолданылады.
11.Тараптардың кез келгені  екінші Тарапқа тиісті жазбаша хабарлама жіберу арқылы осы Меморандумның қолданылуын тоқтатуға құқылы. Осы Меморандумның қолданылуы екінші Тарап осындай хабарламаны алған күннен бастап тоқтатылады. Осы Меморандумның қолданылуының тоқтатылуы оны қолдану кезеңінде басталған іс-шаралар мен жобаларды аяқтауға әсер етпейді.

20____ жылғы «____» _____________ _______________қаласында  әрқайсысы орыс, араб және ағылшын тілдерінде екі данада қол қойылды. Әркелкі түсінілген жағдайда ағылшын тіліндегі мәтін пайдаланылады.

